​ພວກ​ນັກ​ວິ​ທະ​ຍາ​ສາດ ນຳ​ເອົາເຊື້ອ​ແບັກ​ທີ​ເຣຍ​ ມາ​ຊ່ວຍຕໍ່ສູ້ ​ກັບ​ໄວ​ຣັ​ສ​ໄຂ້​ເລືອດ​ອອກ
ພວກ​ນັກ​ຊ່ຽວ​ຊານ​ກ່າວ​ວ່າ ມາ​ຮອດ​ເວ​ລານີ້ ການ​ທົດ​ລອງ​ຢູ່​ຫວຽດ​ນາມ ແລະ​ຢູ່​ໃນ​ຫຼາຍໆ​ປະ​ເທດ​ແມ່ນ​ພາ​ໃຫ້​ມີ​ຄວາມ​ຫວັງ.
ປີນີ້ ເປັນປີທີ່ມີການລະບາດຢ່າງຮ້າຍແຮງຂອງໄຂ້ເລືອດອອກ ຊຶ່ງເປັນເຊື້ອໄວຣັສພາໃຫ້ເກີດອາການເຈັບປວດ ແລະຮ່າງກາຍອ່ອນກຳລັງ ທີ່ພວມມີການລະບາດເພີ້ມຂຶ້ນ ຢູ່ໃນຟີລິບປິນ, ບັງກລາແດັສ ຫວຽດນາມແລະປະເທດອື່ນໆອີກ ໃນເວລານີ້ ຍັງບໍ່ມີຢາທີ່ສາມາດປົວໄຂ້ເລືອດອອກໄດ້ເທື່ອ ຊຶ່ງໄດ້ມີການແຜ່ຜາຍໂດຍຍຸງນັ້ນ ແຕ່ແນວໃດກໍຕາມ ພວກນັກວິທະຍາສາດພວມນຳເອົາເຊື້ອແບັກທີເຣຍມາຊ່ວຍ ໃນການຕໍ່ສູ້ກັບໄວຣັສໄຂ້ເລືອດອອກ ຍ້ອນພວກ ເຂົາເຈົ້າຄິດວ່າ ຈະເປັນການຍາກຫຼາຍຂຶ້ນ ສຳລັບຍຸງ ທີ່ຈະແຜ່ຜາຍໄວຣັສໄຂ້ເລືອດອອກທີ່ຮ້າຍແຮງນັ້ນ Jim Randle ນັກຂ່າວວີໂອເອມີລາຍງານເລື້ອງນີ້ ຊຶ່ງໄພສານຈະນຳເອົາລາຍ ລະອຽດ ມາສະເໜີທ່ານ ໃນອັນດັບຕໍ່ໄປ ພວກນັກວິທະຍາສາດຢູ່ໃນຫວຽດນາມ ເຮັດໃຫ້ຍຸງຕິດເຊື້ອແບັກທີເຣຍ ໂດຍສ້າງຄວາມເຂັ້ມແຂງໃຫ້ແກ່ລະບົບພູມຕ້ານທານຂອງຍຸງ ແລະໃຊ້ອາຫານທີ່ເປັນປະໂຫຍດໃຫ້ໝົດໄປ ການຕິດເຊື້ອແບັກທີເຣຍດັ່ງກ່າວ ເຮັດໃຫ້ເປັນການຍາກຫຼາຍຂຶ້ນທີ່ເຊື້ອໄວຣັສໄຂ້ເລືອດອອກ ຫຼືພະຍາດອື່ນໆ ຈະເຂົ້າໄປອາໄສຢູ່ຫຼືຮັກສາການມີໜ້າຢູ່ໃນໂຕຍຸງໄດ້ ທ່ານຫງຽນ ບິນ ຫງຽນ ຜູ້ປະສານງານໂຄງການ ຄວບຄຸມຍຸງໃນໂລກ ກ່າວວ່າ ເມື່ອພວກຍຸງທີ່ຕິດເຊື້ອແບັກທີເຣຍວໍບາເກຍຖືກປ່ອຍອອກໄປສູ່ທຳມະຊາດແລ້ວ ພວກເຂົາກໍຈະໄປປະສົມພັນກັບຍຸງທີ່ຕິດເຊື້ອໄວຣັສໄຂ້ເລືອດອອກ ຜົນກໍຄື ຈະມີຍຸງໜ້ອຍລົງເລື້ອຍໆຕິດເຊື້ອໄວຣັສໄຂ້ເລືອດອອກ ດັ່ງນັ້ນຈຶ່ງເຮັດໃຫ້ຜູ້ຄົນເປັນໄຂ້ເລືອດອອກ ແລະພະຍາດອື່ນໆ ໜ້ອຍລົງເວລາເຂົາເຈົ້າຖືກຍຸງຂົບ ພວກນັກຊ່ຽວຊານກ່າວວ່າ ມາຮອດເວລານີ້ ການທົດລອງຢູ່ຫວຽດນາມ ແລະຢູ່ໃນຫຼາຍໆປະເທດແມ່ນພາໃຫ້ມີຄວາມຫວັງ ທ່ານດັນ ດຸກ ອັນ ຜູ້ອຳນວຍການ ສະຖາບັນອະນາໄມແລະລະບາດວິທະຍາແຫ່ງຊາດຂອງຫວຽດນາມ ກ່າວວ່າ: ໄຂ້ເລືອດອອກໄດ້ລະບາດຢ່າງແຮງຢູ່ໃນບັງກລາແດັສ ແລະຫຼາຍປະເທດໃນປີນີ້ ອາການຂອງພະຍາດກໍຄືເປັນໄຂ້ຂຶ້ນສູງ ຮາກ ແລະເຈັບຢູ່ຕາມຂໍ້ ຊຶ່ງເປັນປະສົບພະການທີ່ທໍລະມານຫຼາຍ ອີງຕາມຄຳເວົ້າຂອງພວກທີ່ລອດຊີວິດມາໄດ້ ພວກນັກວິທະຍາສາດໄດ້ຖິ້ມໂທດໃນການເພີ້ມຂຶ້ນຂອງໄຂ້ເລືອດອອກ ໃສ່ອຸນຫະພູມທີ່ສູງຂຶ້ນ ການເດີນທາງໄປມາລະຫວ່າງປະເທດຫຼາຍຂຶ້ນ ແລະສາຍພັນໃໝ່ຂອງໄຂ້ເລືອດອອກ ທີ່ລະບາດໃນໝູ່ປະຊາຊົນ ທີ່ຍັງບໍ່ທັນມີພູມຕ້ານທານເທື່ອ Nguyen Binh Nguyen, Vietnam Project Coordinator, World Mosquito Program: